Verliefd op Curaçao

Verliefd op Curaçao ta un pelíkula hulandes di komedia romántiko di 2026, dirigí i koprodusí pa Johan Nijenhuis. E pelíkula ta parti di e seri temátiko di e pelíkulanan Verliefd op Ibiza, Verliefd op Cuba, i Verliefd op Bali. E historia ta desaroyá prinsipalmente na Kòrsou, kaminda e mayoria di e filmashon a tuma lugá. E pelíkula a estrená dia 26 di yanüari 2026 na Hulanda.

 Storia 
E pelíkula ta sigui Lars, kende ta prepará pa kasa ku su berdadero amor, Bella. Sinembargo, e ta preokupá pa su mama, Merel, ku ta soltera pa hopi tempu kaba. Pa evitá ku e ta keda su so durante e periodo di preparashon di e kasamentu, Lars ta invit’é pa bai huntu kuné riba un fakansi na Kòrsou.

Lars no ta revelá ku e biahe ta organisá komo un biahe pa solteronan. E situashon aki ta hiba nan na diferente enredu i aventura romántiko riba e isla, den un ambiente tropikal.

 Produkshon 
E pelíkula a wòrdu dirigí i koprodusí pa Johan Nijenhuis, cu asistensia di Ingmar Menning komo koproduktor.  E senario a wòrdu skirbí pa Annelouise van Naerssen. 

Filmashon a kuminsá den zomer di 2025. Mayoria di e filmashon a tuma lugá na Kòrsou, ku algun esena grabá na Hulanda, entro otro na Amersfoort. Di e elenko tres aktor tin nan rais na Kòrsou: Joy Delima (31), Tarikh Janssen (38), i Jasmine Sendar (48).

E produkshon ta forma parti di un seri di komedianan romántiko hulandes situá na destinashonnan turístiko internashonal.

 Elenko 
imagenaktorpapel 90pxIsa HoesMerelTarikh JanssenOzzie90pxJasmine SendarLouella90pxJoy DelimaMalti90pxKasper van KootenHerbertGhislaine van IJperenBellaFedja LoumanLars

 Lansamentu i akohida 
E promé trailer a keda lansa dia 8 di òktober 2025. E pelíkula a estrená ofisialmente pa prensa i invitado dia 26 di yanüari 2026 na Utrecht. E lansamentu general den teatronan hulandes a sigui dia 29 di yanüari 2026, distribuí pa Independent Films. 

Dia 9 di febrüari 2026, e pelíkula a wòrdu premiá ku e status di Gouden Film (Pelíkula di Oro) despues di registrá 100.000 bishitante na Hulanda. 

E estreno na Kòrsou ta tuma lugá fin di febrüari 2026.

Kategoria:Pelicula
Kategoria:Hulanda
Kategoria:Kòrsou